ธอส. เตรียมปรับสัดส่วนการขอสินเชื่อบ้านล้านหลัง บรรยากาศวันแรกคึกคักประชาชนมาขอยื่นกู้คนแรกตั้งแต่หกโมงเช้า
ธอส. เตรียมปรับสัดส่วนการขอสินเชื่อบ้านล้านหลัง การบรรยากาศวันแรกคึกคักประชาชนมาขอยื่นกู้คนแรกตั้งแต่หกโมงเช้านายฉัตรชัย ศิริไล กรรมการผู้จัดการธนาคารอาคารสงเคราะห์ (ธอส.) กล่าวว่า ในวันนี้ 2 มกราคม 2562 เป็นวันแรกที่ธนาคารเปิดให้ผู้จองสิทธิสินเชื่อโครงการบ้านล้านหลัง กับ ธอส.ยื่นคำขอสินเชื่อบ้านภายใต้กรอบวงเงิน 59,000 ล้านบาท ซึ่งมีประชาชนที่จองสิทธิ์ยื่นกู้เอาไว้ทยอยเดินทางมายังธนาคาร โดยประชาชนคนแรกมาถึงตั้งแต่เวลา 06.00 น. ทั้งนี้จากการเปิดให้จองสิทธิสินเชื่อ โครงการบ้านล้านหลังทั่วประเทศ ในวันที่ 23 ธันวาคม 2561 ที่ผ่านมานั้น มียอดขอสินเชื่อถึง 127,000 ราย โดยแบ่งเป็นผู้ที่มีรายได้ต่ำกว่า 25,000 บาท จำนวน 113,000 ราย ผู้ที่มีรายได้เกิน 25,000 บาท จำนวน 14,000 ราย ซึ่งจากสัดส่วนดังกล่าว ทำให้ธนาคารจะต้องยื่นขอพิจารณาในการปรับสัดส่วนของวงเงินสินเชื่อต่อคณะรัฐมนตรีเพื่อปรับวงเงินสินเชื่อและการชดเชยอัตตราดอกเบี้ยใหม่ เป็น สินเชื่อสำหรับผู้ที่มีรายได้เกิน 25,000 บาทต่อเดือน อัตราดอกเบี้ยคงที่ 3 ปีให้เหลือวงเงิน 10,000 ล้านบาทและสินเชื่อสำหรับผู้ที่มีรายได้ไม่เกิน 25,000 บาทต่อเดือนอัตราดอกเบี้ยคงที่ 5 ปี ให้มีวงเงิน 40,000 ล้านบาท สะท้อนต่อความต้องการที่แท้จริงของประชาชน พร้อมเสนอขอเงินชดเชยอัตราดอกเบี้ยเพื่อรองรับการปรับสัดส่วนของวงเงินสินเชื่ออีก 700 ล้านบาทด้านนายสุรชัย ดนัยตั้งตระกูล ประธานกรรมการธนาคารอาคารสงเคาระห์ กล่าวว่า ทาง ธอส.จะพยายามทำให้ประชาชนที่เข้าจองสิทธิ์สินเชื่อในโครงการบ้านล้านหลังจำนวน 127,000 ราย มีโอกาสกู้ซื้อบ้านเป็นของตัวเองให้ได้มากที่สุด โดยผู้ที่มีปัญหาด้านหลักฐานทางการเงิน เอกสารไม่ครบ ทาง ธอส. มีโครงการ ธอส.โรงเรียนการเงิน ให้เข้าร่วมเพื่อเตรียมความพร้อมก่อนยื่นขอสินเชื่อ